Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 91

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 4.1. Szakterületi képzés Szakkórtan: az értelmi akadályozottság kórtana. Szakpszichológia: értelmileg és tanulásban akadályozottak pszichológiája, gyógypedagógiai pszichodiagnosztika, a fejlesztésdiagnosztika elvi kérdései. Nyelvtudomány: értelmileg és tanulásban akadályozottak beszédrendellenességei. Pedagógia: értelmileg akadályozottak pedagógiája, elemi képességek és kommunikáció fejlesztése. Nevelési gyakorlat: az értelmileg akadályozott gyermekek fejlesztése egyénileg, illetve a különböző (közoktatási, szociális, egészségügyi és szabadidős) intézményekben. 4.2. Szakági képzés 4.2.1. Tanári szakág Szakpszichológia: értelmileg akadályozottak pszichológiája, korai gyógypedagógiai beavatkozás pszichológiája, gyógypedagógiai pszichológia, gyógypedagógiai pszichodiagnosztika. Szakpedagógia: családi és kisgyermekkori fejlesztés, gondozás és motorikus fejlesztés, manipuláció és munkatevékenység irányítása, kommunikáció fejlesztése, kultúrtechnikák alapjai, súlyosan és halmozottan fogyatékosok látási, hallási és mozgásfejlesztése. Nevelés és oktatás módszertana: értelmileg akadályozottak tantárgypedagógiái, tanulási technikák fejlesztése, családi és nevelőotthoni nevelés, szabadidős foglalkozások módszertana. Specializációk: autisták pedagógiai fejlesztése, zene- és mozgásterápia, felnőttek pedagógiai kísérése, stb. Gyakorlatok: pszichodiagnosztikai gyakorlat, pedagógiai gyakorlat, összefüggő szakmai gyakorlat. 4.2.2. Terapeuta szakág Szakpszichológia: értelmileg akadályozottak pszichológiája, gyógypedagógiai pszichodiagnosztika, a terápiás kapcsolat pszichológiája, korai gyógypedagógiai beavatkozás pszichológiája. Szakpedagógia: terápiás alapelvek az oktatásban, az értelmileg akadályozottak képességfejlesztése, tanulási technikák fejlesztése, a tanácsadói munka. Terápiás eljárások módszertana: egyéni bazális kommunikációs technikák, személyiségfejlesztési eljárások, zeneés mozgásterápia, játékterápia, foglalkozásterápia, rehabilitációs terápiák, önkiszolgálást elősegítő terápiás eljárások, súlyosan és halmozottan fogyatékosok látási, hallási és mozgásfejlesztése. Specializációk: meseterápia, bábterápia, rehabilitációs úszásterápia stb. Gyakorlatok: pszichodiagnosztikai gyakorlat, kisgyermek terápiájának gyakorlata, speciális intézményekben folyó terápiás munka, korrekciós foglalkozások, összefüggő szakmai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes